**Mariakirken i Lillehammer**

Menighetsrådet i Mariakirken for perioden 2023 – 2026

**Referat fra møte den 05.06.2025**

Til stede var Agnieszka Kalinowska, John Arild Leon, Kari Irene Lien, Finn Rune Stabell, Per Reidar Wullum, p. Hai Nguyen og Just Almås.

Fraværende var p. Piotr Gwizdz, Marek Nowotarski og Krysztof Kwiatkowski.

Møtet ble satt kl. 18.30 i menighetssalen.

Sak 11/25 Innkallingen til møtet og referatet fra forrige møte ble godkjent uten opplesning eller kommentarer.

Sak 12/25 Informasjon fra sogneadministrator.

* Om påskefeiringa 2025, antall deltakere og messeprogrammet.
* Om Paters samtaler med biskop Fredrik Hansen.
* Om avslutningsmesse for Biskop Bernt Eidsvig.
* Om reparasjoner av tak og himling i St. Andreas / Gjøvik i løpet av sommeren. OKB har tatt på seg å lede prosessen.

Sak 13/25 Pastoralsenteret. John Arild Leon refererte. Se sak 04/25: «… møte femte april 2025.»

Sak 14/25 Rullestolrampe. Se sak 05/25 om at rullestolrampe bør kjøpes umiddelbart.

Sak 15/25 Sommerordning i menigheten inkludert feiringen av Olsok / Hellig Olav. Kari Irene Lien informerte om fellesarrangement i kirka i samarbeid med Lillehammer Kirkeakademi. Mathias Ledum vil feire vesper i Mariakirka kl. 18.00, deretter våkenatt, samt besøk av Schola Gregoriana fra Oslo. Messe kl. 11.00 på Olsok.

Sak 16/25 Mathias Ledum ordineres til pater lørdag 28. juni i St. Johannes i Oslo. Han holder sin første messe i Mariakirka søndag 29. juni 2025 kl. 14.30. Deretter bes det inn til fest i menighetssalen. Alle oppfordres til å ta med mat. Det bes om hjelp til vask av kirkerommet fredag den 27. juni.

Sak 17/25 Kjell Fredrik Løvold har sagt seg villig til å ta et overordnet ansvar for Mariahagen i sommer. Flere frivillige har meldt seg.

Sak 18/25 Orgel til St Andreas på Gjøvik. To frivillige ønsker å bidra til musikk på foreløpig key-board. På sikt bør et brukt orgel kunne anskaffes.

Sak 19/25 Valg til nytt menighetsråd. Valgprosessen bør påbegynnes til høsten.

Sak 20/25 Eventuelt-1: Kari Irene Lien minner om at orgelet i Mariakirka trenger vedlikehold. Saken følges opp.

Sak 21/25 Eventuelt-2: Just Almås ønsker at lektorordningen skal ses på med tanke på rekruttering av nye lektorer. Saken følges opp.

Sak 22/25 Eventuelt-3: Ellers minner referenten om disse sakene fra forrige møte:

Sak 09/25 Kari Irene Lien etterlyste en gjenoppliving av Katolsk Forum. Hun har kontakt med Kjell Fredrik Løvold som har sagt seg villig til å se videre på saken.

Sak 10/25 Kari Irene Lien minnet også om muligheten for å kunne anskaffe et brukt piano til menighetssalen. Disse kan fås svært rimelig om man har transport og følger med på nettet.

Neste møte ble foreslått lagt til torsdag den 11. september 2025.

Møtet ble hevet rundt kl. 20.00

Referatet er skrevet den 22. juni 2025 av Just Almås